Na temelju članka 107. stavka 9. Zakona o odgoju i obrazovanju u osnovnoj i srednjoj školi ("Narodne novine“, br. 87/08., 86/09., 92/10., 105/10.-ispravak, 90/11., 16/12., 86/12., 94/13., 152/14., 7/17., 98/19, 68/18, 98/19, 64/20) i članka 63. Statuta Ekonomske škole Pula (Pročišćeni tekst, KLASA: 003-05/20-01/5, URBROJ: 2168-18/02-20-1, svibanj 2020.), Školski odbor Ekonomske škole Pula na 54. elektronskoj sjednici donosi

**IZMJENE I DOPUNE PRAVILNIKA**

**O NAČINU I POSTUPKU ZAPOŠLJAVANJA**

**U EKONOMSKOJ ŠKOLI PULA**

**Članak 1.**

U članku 5. stavku 3. podstavak 16. i 17. mijenja se i glasi:

1. naznaku da su kandidati koji su pravodobno dostavili potpun prijavu te ispunjavaju uvjete natječaja dužni pristupiti razgovoru pred Povjerenstvom
2. naznaku mrežne stranice Škole na kojoj će se najmanje 5 dana prije dana utvrđenog za razgovor s kandidatima objaviti obavijest kandidatima o vremenu i mjestu održavanja razgovora

Članak 2.

U članku 6. stavak 1. briše se.

U članku 6. stavak 2. briše se.

U članku 6. stavak 3. briše se.

U članku 6., dosadašnji stavak 4. i 5., postaju stavci 1. i 2.

**Članak 3.**

U članku 7., stavak 8. mijenja se i glasi:

Povjerenstvo obavlja sljedeće poslove:

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj odnosno kandidata koje je u Školu uputio Upravno tijelo županije nadležno za poslove obrazovanja koji ispunjavaju formalne uvjete iz natječaja,
* objavljuje na web stranici Škole najmanje 5 dana prije dana utvrđenog za razgovor s kandidatima objaviti obavijest kandidatima o vremenu i mjestu održavanja razgovora,
* poziva kandidate na razgovor (intervju),
* provodi razgovor (intervju) s kandidatima,
* utvrđuje rang–listu kandidata na temelju rezultata provedenog razgovora (intervjua) i objavljuje je na mrežnoj stranici škole.

**Članak 4.**

U članku 8. stavak 1., podstavak 1. i 2. brišu se.

U članku 8. stavak 2. mijenja se i glasi:
Škola je obvezna kandidatu koji je osoba s invaliditetom prilikom provedbe razgovora (intervjua) osigurati odgovarajuću razumnu prilagodbu.

U članku 8. stavak 3. mijenja se i glasi:

Kandidat koji nije pristupio razgovoru (intervjuu) ne smatra se kandidatom.

Stavak 4. briše se.

Stavak 5. briše se.

**Članak 5.**

Članak 9. briše se.

**Članak 6.**

Članak 10. briše se.

**Članak 7.**

U članku 11. stavak 1. mijenja se i glasi:

Na razgovor (intervju) s Povjerenstvom pozivaju se kandidati koji ispunjavaju uvjete natječaja.

Stavak 2. mijenja se i glasi:

Obavijest o vremenu i mjestu održavanja intervjua bit će objavljena na mrežnoj stranici škole najmanje 5 dana prije dana utvrđenog za razgovor s kandidatima, u skladu s propisima o zaštiti osobnih podataka.

Iza stavka 3., dodaju se stavci 4. i 5. koji glase:

Svaki član povjerenstva vrednuje rezultat razgovora sa svakim kandidatom od 1 do 5.

Svaki od kandidata može ostvariti najviše 15 bodova.

**Članak 8.**

U cijelom tekstu Pravilnika riječi „Ured državne uprave“ zamjenjuju se riječima „Upravno tijelo županije nadležno za poslove obrazovanja“ u odgovarajućem padežu.

**Članak 9.**

Ostale odredbe Pravilnika ostaju neizmijenjene.

**Članak 10.**

Izmjene i dopune Pravilnika o načinu i postupku zapošljavanja stupaju na snagu nakon dobivanja suglasnosti Upravnog tijela županije nadležnog za poslove obrazovanja, danom objave na oglasnoj ploči Škole.

KLASA: 003-05/20-01/7

URBROJ: 2168-18/02-20-1

Pula, 15.9.2020.

 Predsjednica školskog odbora

 Lorena Žufić, prof.

Izmjene i dopune Pravilnika o načinu i postupku zapošljavanja objavljene su na oglasnoj ploči Škole i mrežnoj stranici Škole dana \_\_\_\_\_\_\_\_\_\_\_\_\_\_\_\_\_\_ godine.

 Ravnatelj

Petko Radulović, dipl.oec.

Suglasnost Upravnog tijela županije

nadležnog za poslove obrazovanja

KLASA:

URBROJ:

Pula,